KOMISIJAS LĒMUMS (ES) 2017/1217

(2017. gada 23. jūnijs),

ar ko nosaka ES ekomarķējuma kritērijus cietā seguma tīrīšanas līdzekļiem

(izziņots ar dokumenta numuru C(2017) 4241)

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,

apspriedusies ar Eiropas Savienības Ekomarķējuma komiteju,

tā kā:

Saskaņā ar Regulu (EK) Nr. 66/2010 ES ekomarķējumu var piešķirt produktiem, kam visā to aprites ciklā ir samazināta ietekme uz vidi.

Ievērojot šai produktu grupai raksturīgo inovācijas ciklu, pārskatītajiem kritērijiem un ar tiem saistītajām novērtēšanas un verifikācijas prasībām vajadzētu palikt spēkā sešus gadus no šā lēmuma paziņošanas dienas. Minēto kritēriju mērķis ir veicināt tādu produktu lietošanu, kuriem ir mazāka ietekme uz ūdens ekosistēmām, kuri satur ierobežotu daudzumu bīstamo vielu un ir iedarbīgi, kā arī samazināt atkritumu rašanos, lietojot mazāk iepakojuma.

IR PIEŅĒMUSI ŠO LĒMUMU.

1. pants

Produktu grupā “cietā seguma tīrīšanas līdzekļi” ietilpst visi universālie tīrīšanas līdzekļi, virtuves tīrīšanas līdzekļi, logu stiklu tīrīšanas līdzekļi un sanitāro mezglu tīrīšanas līdzekļi, uz kuriem attiecas Eiropas Parlamenta un Padomes Regula (EK) Nr. 648/2004 (3) un kurus laiž tirgū un paredzēts izmantot par kādu no turpmāk minētajiem produktiem:

Produktu grupa aptver kā mājsaimniecībām, tā profesionāliem lietojumiem paredzētus produktus, kurus pārdod lietošanai gatavā vai neatšķaidītā veidā. Produkti ir ķīmisko vielu maisījumi. Mājsaimniecībām paredzētie produkti nesatur ražotāja tīši pievienotus mikroorganismus.

2. pants

Šajā lēmumā piemēro šādas definīcijas:

c)

“mikroplastmasa” ir nešķīstošas makromolekulāras plastmasas daļiņas, kuru izmērs ir mazāks par 5 mm un kuras iegūtas kādā no šādiem procesiem:

“nanomateriāls” ir dabisks, kā blakusprodukts radies vai rūpnieciski ražots materiāls, kas satur daļiņas nesaistītā stāvoklī vai kā agregātus, vai kā aglomerātus un kur izmēru skaitliskajā sadalījumā vismaz 50 % daļiņu viens vai vairāki no ārējiem izmēriem ir 1–100 nm diapazonā (4) .

3. pants

Regulā (EK) Nr. 66/2010 paredzēto ES ekomarķējumu piešķir tikai tādiem tīrīšanas produktiem, kuri pieder pie šā lēmuma 1. pantā definētās produktu grupas “cietā seguma tīrīšanas līdzekļi” un atbilst šā lēmuma pielikumā noteiktajiem kritērijiem un ar tiem saistītajām novērtēšanas un verifikācijas prasībām.

4. pants

Produktu grupas “cietā seguma tīrīšanas līdzekļi” kritēriji un ar tiem saistītās novērtēšanas un verifikācijas prasības ir spēkā sešus gadus no šā lēmuma paziņošanas dienas.

5. pants

Administratīvām vajadzībām produktu grupai “cietā seguma tīrīšanas līdzekļi” piešķir kodu “020”.

6. pants

Lēmumu 2011/383/ES atceļ.

7. pants

1. Atkāpjoties no 6. panta, tos pieteikumus par ES ekomarķējuma saņemšanu produktu grupā “cietā seguma tīrīšanas līdzekļi” ietilpstošajiem produktiem, kas iesniegti pirms šā lēmuma paziņošanas dienas, izvērtē saskaņā ar Lēmuma 2011/383/ES nosacījumiem.

2. Tie pieteikumi par ES ekomarķējuma saņemšanu produktu grupā “cietā seguma tīrīšanas līdzekļi” ietilpstošajiem produktiem, kas iesniegti divu mēnešu laikā no šā lēmuma paziņošanas dienas, drīkst būt sagatavoti atbilstoši Lēmuma 2011/383/ES kritērijiem vai atbilstoši šā lēmuma kritērijiem. Minētos pieteikumus izvērtē pēc tiem kritērijiem, saskaņā ar kuriem tie ir sagatavoti.

3. ES ekomarķējuma licences, kas piešķirtas saskaņā ar Lēmuma 2011/383/ES kritērijiem, drīkst izmantot 18 mēnešus no šā lēmuma paziņošanas dienas.

8. pants

Šis lēmums ir adresēts dalībvalstīm.

(1) OV L 27, 30.1.2010., 1. lpp.

(2) Komisijas 2011. gada 28. jūnija Lēmums 2011/383/ES par ekoloģiskajiem kritērijiem ES ekomarķējuma piešķiršanai universālajiem tīrīšanas līdzekļiem un sanitārajiem tīrīšanas līdzekļiem (OV L 169, 29.6.2011., 52. lpp.).

(3) Eiropas Parlamenta un Padomes 2004. gada 31. marta Regula (EK) Nr. 648/2004 par mazgāšanas līdzekļiem (OV L 104, 8.4.2004., 1. lpp.).

(4) Komisijas 2011. gada 18. oktobra Ieteikums 2011/696/ES par nanomateriālu definīciju (OV L 275, 20.10.2011., 38. lpp.).

PIELIKUMS

PAMATINFORMĀCIJA

ES EKOMARĶĒJUMA KRITĒRIJI

Kritēriji ES ekomarķējuma piešķiršanai cietā seguma tīrīšanas līdzekļiem

KRITĒRIJI

1. Toksiskums ūdens organismiem

2. Bioloģiskās noārdīšanās spēja

3. Ilgtspējīga palmu eļļas, palmu kodolu eļļas un to atvasinājumu ieguve

4. Aizliegtas vai ierobežota lietojuma vielas

5. Iepakojums

6. Piemērotība lietošanai

7. Informācija patērētājiem

8. Informācija ES ekomarķējumā

NOVĒRTĒŠANA UN VERIFIKĀCIJA

a) Prasības

Konkrētās novērtēšanas un verifikācijas prasības ir norādītas pie katra kritērija atsevišķi.

Ja pieteikuma iesniedzējam jāiesniedz kompetentajām struktūrām deklarācijas, dokumentācija, analīžu rezultāti, testēšanas pārskati vai citi pierādījumi par atbilstību kritērijiem, tos var sagatavot pieteikuma iesniedzējs un/vai (attiecīgā gadījumā) piegādātājs/piegādātāji.

Kompetentajām iestādēm pirmkārt jāatzīst tādi apliecinājumi, kurus izdevušas struktūras, kas akreditētas atbilstīgi attiecīgajam saskaņotajam laboratoriskās testēšanas un kalibrēšanas standartam, un verifikācija, ko veikušas struktūras, kas akreditētas atbilstīgi attiecīgajam saskaņotajam produktu, procesu un pakalpojumu sertifikācijas struktūru standartam. Akreditāciju veic saskaņā ar Eiropas Parlamenta un Padomes Regulu (EK) Nr. 765/2008 (1).

Attiecīgā gadījumā drīkst izmantot citas testēšanas metodes nekā tās, kuras ir norādītas katram kritērijam, ja pieteikumu novērtējošā kompetentā iestāde atzīst šādas metodes par līdzvērtīgām.

Attiecīgā gadījumā kompetentās iestādes drīkst pieprasīt iesniegt apliecinošus dokumentus un drīkst veikt neatkarīgu verifikāciju vai apmeklējumus uz vietas.

Priekšnoteikums ir tāds, ka produktam jāatbilst visām tās valsts (to valstu) piemērojamajām juridiskajām prasībām, kurā (kurās) produktu paredzēts laist tirgū. Pieteicējs iesniedz deklarāciju par produkta atbilstību šai prasībai.

Mazgāšanas līdzekļu sastāvdaļu datubāzē jeb DID sarakstā, kas pieejams ES ekomarķējuma tīmekļa vietnē, ir dati par visplašāk lietotajām mazgāšanas līdzekļos un kosmētikas līdzekļu sastāvā izmantotajām vielām. Tas izmantojams datiem, pēc kuriem aprēķina robežatšķaidījumu (Critical Dilution Volume – CDV) un novērtē izmantoto vielu bioloģiskās noārdīšanās spēju. Attiecībā uz vielām, kuru nav DID sarakstā, sniegti norādījumi par to, kā aprēķināt vai ekstrapolēt attiecīgos datus.

Kompetentajai iestādei iesniedz sarakstu ar visām izmantotajām vielām, norādot tirdzniecības nosaukumu (ja tāds ir), ķīmisko nosaukumu, CAS numuru, DID numuru, izmantoto vielu daudzumu, funkcijas un formu gatavajā produktā (tostarp ūdenī šķīstošajā apvalkā).

Konservantus, smaržvielas un krāsvielas norāda neatkarīgi no to koncentrācijas. Citas izmantotās vielas norāda, ja to koncentrācija ir 0,010 % (masas) vai lielāka.

Ar priedēkli “nano-”, kurš liekams iekavās, sarakstā skaidri norāda visas izmantotās vielas, kas ir nanomateriālu formā.

Par katru izmantoto vielu, kas ir sarakstā, iesniedz drošības datu lapas (DDL) saskaņā ar Eiropas Parlamenta un Padomes Regulu (EK) Nr. 1907/2006 (2). Ja DDL par kādu vielu nav pieejama tāpēc, ka minētā viela ir daļa no maisījuma, pieteikuma iesniedzējs iesniedz DDL par maisījumu.

b) Mērījumu robežvērtības

Visām izmantotajām vielām ir jāatbilst kritērijiem, kā noteikts 1. tabulā.

1. tabula

Cietā seguma tīrīšanas līdzekļos izmantotajām vielām piemērojamās robežvērtības pēc atsevišķiem kritērijiem (masas %)

Kritērija nosaukums Virsmaktīvās vielas Konservanti Krāsvielas Smaržvielas Citi (piem., fermenti) Toksiskums ūdens organismiem ≥ 0,010 neierobežots (*1) neierobežots (*1) neierobežots (*1) ≥ 0,010 Bioloģiskās noārdīšanās spēja Virsmaktīvās vielas ≥ 0,010 neattiecas neattiecas neattiecas neattiecas Bioloģiskās vielas ≥ 0,010 neierobežots (*1) neierobežots (*1) neierobežots (*1) ≥ 0,010 Ilgtspējīga palmu eļļas ieguve ≥ 0,010 neattiecas neattiecas neattiecas ≥ 0,010 Aizliegtas vai ierobežota lietojuma vielas Konkrētas aizliegtas un ierobežota lietojuma vielas neierobežots (*1) neierobežots (*1) neierobežots (*1) neierobežots (*1) neierobežots (*1) Bīstamās vielas ≥ 0,010 ≥ 0,010 ≥ 0,010 ≥ 0,010 ≥ 0,010 SVHC neierobežots (*1) neierobežots (*1) neierobežots (*1) neierobežots (*1) neierobežots (*1) Smaržvielas neattiecas neattiecas neattiecas neierobežots (*1) neattiecas Konservanti neattiecas neierobežots (*1) neattiecas neattiecas neattiecas Krāsvielas neattiecas neattiecas neierobežots (*1) neattiecas neattiecas Fermenti neattiecas neattiecas neattiecas neattiecas neierobežots (*1) Mikroorganismi neattiecas neattiecas neattiecas neattiecas ≥ 0,010

c) Produktu grupai specifiski aspekti

Ja produkts var būt gan lietošanai gatavā, gan neatšķaidītā formā un ja abu veidu produktus pārdod komplektā (piemēram, pudele lietošanai gatava produkta un uzpildes flakons ar neatšķaidītu produktu), katram no šiem produktiem jāatbilst attiecīgajam veidam paredzēto kritēriju prasībām.

Neatšķaidītiem produktiem, ko pārdod iepakojumā, kura vienīgais pielietojums ir uzpildīt sprūda smidzinātājus, jāatbilst tādām pašām prasībām kā lietošanai gataviem produktiem.

STANDARTDEVA

Turpmāk minētās devas uzskata par standartdevām aprēķinos, ar kuriem dokumentē atbilstību ES ekomarķējuma kritērijiem, un tīrīšanas spējas testēšanā.

Lietošanai gatavi (RTU) produkti 1 litrs RTU produkta Neatšķaidīti produkti Ražotāja lielākā ieteiktā deva uz vienu litru sagatavota tīrīšanas šķīduma vidēji netīru virsmu tīrīšanai (norāda gramos uz litru tīrīšanas šķīduma vai mililitros uz litru tīrīšanas šķīduma)

Novērtēšana un verifikācija. Pieteikuma iesniedzējs iesniedz produkta etiķeti/marķējumu vai lietošanas instrukciju, kurā ir dozēšanas informācija.

1. kritērijs. Toksiskums ūdens organismiem

Produkta robežšķaidījums (CDVchronic ) nedrīkst pārsniegt turpmāk norādītās standartdevu robežvērtības.

Produkta veids CDV robežvērtība (litros uz litru tīrīšanas šķīduma) Universālie tīrīšanas līdzekļi (RTU) 350 000 Universālie tīrīšanas līdzekļi (neatšķaidīti) 18 000 Virtuves tīrīšanas līdzekļi (RTU) 600 000 Virtuves tīrīšanas līdzekļi (neatšķaidīti) 45 000 Logu stiklu tīrīšanas līdzekļi (RTU) 48 000 Logu stiklu tīrīšanas līdzekļi (neatšķaidīti) 18 000 Sanitāro mezglu tīrīšanas līdzekļi (RTU) 600 000 Sanitāro mezglu tīrīšanas līdzekļi (neatšķaidīti) 45 000

Novērtēšana un verifikācija. Pieteikuma iesniedzējs iesniedz produkta CDVchronic vērtības aprēķinu. CDVchronic vērtības aprēķināšanas izklājlapa ir pieejama ES ekomarķējuma vietnē.

Izņemot mikroorganismus, produktā izmantotajām vielām (i) CDVchronic aprēķina pēc šādas formulas:

kur:

dosage(i) – vielas (i) masa (g) standartdevā; DF(i) – vielas (i) noārdīšanās koeficients; TFchronic(i) – vielas (i) hroniskā toksiskuma koeficients.

DF(i) un TFchronic(i) vērtības norādītas nākamajā DID saraksta A daļā. Ja izmantotā viela A daļā nav norādīta, pieteikuma iesniedzējs šīs vērtības aplēš, izmantojot minētā saraksta B daļā aprakstīto pieeju, un pievieno saistīto dokumentāciju.

2. kritērijs. Bioloģiskās noārdīšanās spēja

a) Virsmaktīvo vielu bioloģiskās noārdīšanās spēja

Visām virsmaktīvajām vielām ir jābūt viegli (aerobi) noārdāmām.

Visām virsmaktīvajām vielām, kas klasificētas par bīstamām ūdens videi (akūts toksiskums, 1. kategorija (H400) vai hronisks toksiskums, 3. kategorija (H412) atbilstoši Eiropas Parlamenta un Padomes Regulai (EK) Nr. 1272/2008 (3)), papildus bioloģiski jānoārdās anaerobos apstākļos.

b) Organisko savienojumu bioloģiskās noārdīšanās spēja

Tādu organisko vielu (izņemot mikroorganismus) saturs produktā, kuras aerobos apstākļos bioloģiski nenoārdās (nepiemīt vieglas bionoārdīšanās spēja, aNBO) vai anaerobos apstākļos bioloģiski nenoārdās (anNBO), standartdevā nedrīkst pārsniegt turpmāk norādītās robežvērtības.

Produkta veids aNBO (gramos uz litru tīrīšanas šķīduma) anNBO (gramos uz litru tīrīšanas šķīduma) Universālie tīrīšanas līdzekļi (RTU) 3,00 55,00 Universālie tīrīšanas līdzekļi (neatšķaidīti) 0,20 0,50 Virtuves tīrīšanas līdzekļi (RTU) 5,00 35,00 Virtuves tīrīšanas līdzekļi (neatšķaidīti) 0,20 0,50 Logu stiklu tīrīšanas līdzekļi (RTU) 2,00 20,00 Logu stiklu tīrīšanas līdzekļi (neatšķaidīti) 0,20 0,50 Sanitāro mezglu tīrīšanas līdzekļi (RTU) 5,00 35,00 Sanitāro mezglu tīrīšanas līdzekļi (neatšķaidīti) 0,20 0,50

Novērtēšana un verifikācija. Pieteikuma iesniedzējs iesniedz dokumentāciju par virsmaktīvo vielu bioloģiskās noārdīšanās spēju, kā arī produkta aNBO un anNBO vērtības aprēķinu. Produkta aNBO un anNBO vērtības aprēķināšanai izmantojamā izklājlapa ir pieejama ES ekomarķējuma tīmekļa vietnē.

Gan saistībā ar virsmaktīvo vielu noārdīšanās spēju, gan saistībā ar organisko savienojumu aNBO un anNBO vērtībām atsaucas uz jaunāko DID sarakstu.

Izmantotajām vielām, kas nav iekļautas DID saraksta A daļā, atbilstīgi minētā saraksta B daļai norāda attiecīgo informāciju no literatūras vai citiem avotiem vai atbilstīgus testēšanas rezultātus, kas apliecina, ka šīm vielām piemīt bioloģiskās noārdīšanās spēja aerobos un anaerobos apstākļos.

Gadījumā, kad dokumentācija par noārdīšanās spēju nav pieejama, izmantoto vielu, kas nav virsmaktīva viela, var atbrīvot no prasības par noārdīšanās spēju anaerobos apstākļos, ja tai piemīt viens no šādiem trim īpašību kopumiem:

1) tā viegli noārdās un ir ar zemu adsorbcijas pakāpi (A < 25 %);

2) tā viegli noārdās un ir ar augstu desorbcijas pakāpi (D > 75 %);

3) tā viegli noārdās un nav bioakumulatīva (4).

Absorbcijas/desorbcijas testēšanu veic atbilstoši ESAO 106. vadlīnijām.

3. kritērijs. Ilgtspējīga palmu eļļas, palmu kodolu eļļas un to atvasinājumu ieguve

Produktos izmantotajām vielām, kuras iegūtas no palmu eļļas vai palmu kodolu eļļas, jābūt iegūtām plantācijās, kas atbilst tādas ilgtspējīgas ražošanas sertifikācijas shēmas prasībām, kuru noteikusi daudzpusēja organizācija ar plašu dalībnieku loku, tostarp ar NVO, nozares un valsts pārstāvjiem, un ar kuru tiek risināts vides ietekmējums, tostarp attiecībā uz augsni, bioloģisko daudzveidību, organiskā oglekļa uzkrājumiem un dabas resursu aizsardzību.

Novērtēšana un verifikācija. Pieteikuma iesniedzējs ar trešo personu sertifikātiem un pārraudzības ķēdes apliecinājumiem pierāda, ka izmantoto vielu ražošanā lietotā palmu eļļa un palmu kodolu eļļa ir iegūta ilgtspējīgi pārvaldītās plantācijās.

Pieņem sertifikātus, kas izdoti shēmā Roundtable for Sustainable Palm Oil (RSPO) (identitātes saglabāšanas modelis, segregācijas modelis vai masas bilances modelis), vai citu līdzvērtīgu vai stingrāku ilgtspējīgas ražošanas shēmu sertifikātus.

Palmu eļļas un palmu kodolu eļļas ķīmisko atvasinājumu ilgtspējību var pierādīt, izmantojot pasūtījuma un pieprasījuma sistēmas (book and claim), piemēram, GreenPalm sertifikātus vai līdzvērtīgu sistēmu sertifikātus, un iesniedzot ikgadējos progresa paziņojumos (ACOP) norādītos apjomus, saistībā ar iepirktajiem un izmantotajiem GreenPalm sertifikātiem jaunākajā gada tirdzniecības periodā.

4. kritērijs. Aizliegtas un ierobežota lietojuma vielas

a) Konkrētas aizliegtas un ierobežota lietojuma vielas

i) Aizliegtas vielas

Turpmāk minētās vielas nedrīkst iekļaut produkta sastāvā nekādā koncentrācijā:

— alkilfeniletoksilāti (APEO) un citi alkilfenilatvasinājumi,

— atranols,

— hloratranols,

— dietilēntriamīnpentaetiķskābe (DTPA),

— etilēndiamīna tetraetiķskābe (EDTA) un tās sāļi,

— formaldehīds un tā izdalītāji (piemēram, 2-brom-2-nitropropān-1,3-diols, 5-brom-5-nitro-1,3-dioksāns, nātrija hidroksilmetilglicināts, diazolidinilurīnviela), izņemot formaldehīda piemaisījumus virsmaktīvās vielās, kuru pamatā ir polialkoksi- ķīmiskie savienojumi, ja izmantotajā vielā koncentrācija nepārsniedz 0,010 % (masas),

— glutāraldehīds,

— hidroksiizoheksila 3-cikloheksēna karboksaldehīds (HICC),

— mikroplastmasa,

— nanosudrabs,

— nitromuskusi un policikliskie muskusi,

— fosfāti,

— perfluorētie alkilāti,

— četraizvietotā amonija sāļi, kas bioloģiski viegli nenoārdās,

— aktīvā hlora savienojumi,

— rodamīns B,

— triklozāns,

— 3-jod-2-propinilbutilkarbamāts,

— aromātiskie ogļūdeņraži,

— halogēnogļūdeņraži.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka iepriekš uzskaitītās vielas nekādā koncentrācijā nav iekļautas produkta sastāvā.

ii) Ierobežota lietojuma vielas

Turpmāk uzskaitītās vielas nedrīkst iekļaut produkta sastāvā, ja tiek pārsniegta norādītā koncentrācija:

— 2-metil-2H-izotiazol-3-ons: 0,0050 % (masas) (ja 2-metil-2H-izotiazol-3-ona vērtība, kas atļauta Eiropas Parlamenta un Padomes Regulas (EK) Nr. 1223/2009 (5) V pielikumā (Kosmētikas līdzekļos atļauto konservantu saraksts), piemērošanas brīdī ir zemāka, tad piemēro zemāko vērtību),

— 1,2-benzizotiazol-3(2H)-ons: 0,0050 % (masas),

— 5-hlor-2-metil-4-izotiazolīn-3-ons/2-metil-4-izotiazolīn-3-ons: 0,0015 % (masas).

Kopējais fosfora (P) saturs, kas aprēķināts kā elementārais P, nepārsniedz šādas standartdevas vērtības:

Produkta veids P saturs Universālie tīrīšanas līdzekļi (RTU) 0,02 grami uz litru RTU produkta Universālie tīrīšanas līdzekļi (neatšķaidīti) 0,02 grami uz litru tīrīšanas šķīduma Virtuves tīrīšanas līdzekļi (RTU) 1,00 grami uz litru RTU produkta Virtuves tīrīšanas līdzekļi (neatšķaidīti) 1,00 grami uz litru tīrīšanas šķīduma Logu stiklu tīrīšanas līdzekļi (RTU) 0,00 grami uz litru RTU produkta Logu stiklu tīrīšanas līdzekļi (neatšķaidīti) 0,00 grami uz litru tīrīšanas šķīduma Sanitāro mezglu tīrīšanas līdzekļi (RTU) 1,00 grami uz litru RTU produkta Sanitāro mezglu tīrīšanas līdzekļi (neatšķaidīti) 1,00 grami uz litru tīrīšanas šķīduma

Smaržvielas, uz kurām attiecas Regulā (EK) Nr. 648/2004 paredzētais deklarēšanas pienākums, nedrīkst pārsniegt 0,010 % (masas) uz katru vielu.

GOS saturs nedrīkst pārsniegt turpmāk norādītās robežvērtības (GOS ir jebkuri organiskie savienojumi, kuru vārīšanās temperatūra ir zemāka par 150 oC).

Produkta veids GOS robežvērtība Universālie tīrīšanas līdzekļi (RTU) 30 gramu uz litru RTU produkta Universālie tīrīšanas līdzekļi (neatšķaidīti) 30 gramu uz litru tīrīšanas šķīduma Virtuves tīrīšanas līdzekļi (RTU) 60 gramu uz litru RTU produkta Virtuves tīrīšanas līdzekļi (neatšķaidīti) 60 gramu uz litru tīrīšanas šķīduma Logu stiklu tīrīšanas līdzekļi (RTU) 100 gramu uz litru RTU produkta Logu stiklu tīrīšanas līdzekļi (neatšķaidīti) 100 gramu uz litru tīrīšanas šķīduma Sanitāro mezglu tīrīšanas līdzekļi (RTU) 60 gramu uz litru RTU produkta Sanitāro mezglu tīrīšanas līdzekļi (neatšķaidīti) 60 gramu uz litru tīrīšanas šķīduma

Novērtēšana un verifikācija. Pieteikuma iesniedzējs iesniedz turpmāk minētos dokumentus:

a) ja ir izmantoti izotiazolinoni, parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka izotiazolinonu saturs nepārsniedz noteiktās robežvērtības;

b) parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka kopējais elementārā P saturs nepārsniedz noteiktās robežvērtības. Deklarāciju pamato ar aprēķiniem par produkta kopējo P saturu;

c) parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka to smaržvielu saturs, uz kurām attiecas Regulā (EK) Nr. 648/2004 paredzētais deklarēšanas pienākums, nepārsniedz noteiktās robežvērtības;

d) parakstītu atbilstības deklarāciju (vajadzības gadījumā kopā ar piegādātāju deklarācijām), kas apstiprina, ka kopējais GOS saturs nepārsniedz noteiktās robežvērtības. Papildus šai deklarācijai iesniedz GOS satura testēšanas pārskatus vai aprēķinus, kuru pamatā ir sastāvdaļu saraksts.

b) Bīstamās vielas

i) Galaprodukts

Galaprodukts nevar būt klasificēts un marķēts kā akūti toksisks, kā tāds, kuram ir toksiska ietekme uz konkrētu mērķorgānu, kā elpceļu vai ādas sensibilizators, kā tāds, kam ir kancerogēna, mutagēna vai toksiska ietekme uz reproduktīvo funkciju, vai kā bīstams ūdens videi, kā definēts Regulas (EK) Nr. 1272/2008 I pielikumā un atbilstoši sarakstam 2. tabulā.

ii) Izmantotās vielas

Produkts nesatur izmantotās vielas koncentrācijā, kas pārsniedz 0,010 % (masas) no galaprodukta, ja šādas izmantotās vielas atbilst kritērijiem, lai tās klasificētu kā toksiskas, kā bīstamas ūdens videi, kā elpceļu vai ādas sensibilizatorus vai kā tādas, kam ir kancerogēna, mutagēna vai toksiska ietekme uz reproduktīvo funkciju, atbilstoši Regulas (EK) Nr. 1272/2008 I pielikumam un sarakstam 2. tabulā.

Ja vispārīgās vai specifiskās robežkoncentrācijas, kas noteiktas saskaņā ar Regulas (EK) Nr. 1272/2008 10. pantu, ir stingrākas, izmanto tās.

2. tabula

Bīstamības klases, uz kurām attiecas ierobežojumi, un to kategorizācija

Akūts toksiskums 1. un 2. kategorija 3. kategorija H300 Norijot iestājas nāve H301 Toksisks, ja norīts H310 Nonākot saskarē ar ādu, iestājas nāve H311 Toksisks, ja nonāk saskarē ar ādu H330 Ieelpojot iestājas nāve H331 Toksisks ieelpojot H304 Var izraisīt nāvi, ja norīts vai iekļūst elpceļos EUH070 Toksisks saskarē ar acīm Toksiska ietekme uz konkrētu mērķorgānu 1. kategorija 2. kategorija H370 Izraisa orgānu bojājumus H371 Var izraisīt orgānu bojājumus H372 Izraisa orgānu bojājumus ilgstošas vai atkārtotas ekspozīcijas gadījumā H373 Var izraisīt orgānu bojājumus ilgstošas vai atkārtotas ekspozīcijas gadījumā Elpceļu un ādas sensibilizācija 1.A/1. kategorija 1.B kategorija H317 Var izraisīt alerģisku ādas reakciju H317 Var izraisīt alerģisku ādas reakciju H334 Ja ieelpo, var izraisīt alerģiju vai astmas simptomus, vai apgrūtinātu elpošanu H334 Ja ieelpo, var izraisīt alerģiju vai astmas simptomus, vai apgrūtinātu elpošanu Kancerogēna, mutagēna vai toksiska ietekme uz reproduktīvo funkciju 1.A un 1.B kategorija 2. kategorija H340 Var izraisīt ģenētiskus bojājumus H341 Ir aizdomas, ka var izraisīt ģenētiskus bojājumus H350 Var izraisīt vēzi H351 Ir aizdomas, ka var izraisīt vēzi H350i Var izraisīt vēzi ieelpojot H360F Var negatīvi ietekmēt auglību H361f Ir aizdomas, ka negatīvi ietekmē auglību H360D Var nodarīt kaitējumu nedzimušam bērnam H361d Ir aizdomas, ka var nodarīt kaitējumu nedzimušam bērnam H360FD Var negatīvi ietekmēt auglību. Var nodarīt kaitējumu nedzimušam bērnam H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam H362: Var nodarīt kaitējumu ar krūti barotam bērnam H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību Bīstamība ūdens videi 1. un 2. kategorija 3. un 4. kategorija H400 Ļoti toksisks ūdens organismiem H412 Kaitīgs ūdens organismiem, ar ilglaicīgām sekām H410 Ļoti toksisks ūdens organismiem, ar ilglaicīgām sekām H413 Var radīt ilglaicīgas kaitīgas sekas ūdens organismiem H411 Toksisks ūdens organismiem, ar ilglaicīgām sekām Bīstamība ozona slānim H420 Bīstams ozona slānim

Šo kritēriju nepiemēro izmantotajām vielām, uz kurām attiecas Regulas (EK) Nr. 1907/2006 2. panta 7. punkta a) un b) apakšpunkts, kurā noteikti kritēriji, saskaņā ar kuriem minētās regulas IV un V pielikumā iekļautās vielas atbrīvo no prasībām par reģistrāciju, pakārtotajiem lietotājiem un izvērtēšanu. Lai noskaidrotu, vai šis atbrīvojums ir piemērojams, pieteikuma iesniedzējs pārbauda, vai produktā ir kādas izmantotās vielas, kuru koncentrācija pārsniedz 0,010 % (masas).

3. tabulā uzskaitītajām vielām un maisījumiem 4. kritērija b) punkta ii) apakšpunktu nepiemēro.

3. tabula

Vielas, kurām piešķirts atbrīvojums

Viela Bīstamības apzīmējums Virsmaktīvās vielas H400 Ļoti toksisks ūdens organismiem H412 Kaitīgs ūdens organismiem, ar ilglaicīgām sekām Fermenti (*2) H317 Var izraisīt alerģisku ādas reakciju H334 Ja ieelpo, var izraisīt alerģiju vai astmas simptomus vai apgrūtinātu elpošanu NTA kā piemaisījums MGDA un GLDA (*3) H351 Ir aizdomas, ka var izraisīt vēzi

Novērtēšana un verifikācija. Pieteikuma iesniedzējs pierāda, ka galaprodukts un visas izmantotās vielas, kuru koncentrācija galaproduktā ir lielāka nekā 0,010 % (masas), atbilst šim kritērijam. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) vai DDL, kas apstiprina, ka neviena no šīm vielām tādā formā (formās) vai fizikālā stāvoklī (stāvokļos), kādā tās ir produkta sastāvā, neatbilst kritērijiem, lai tās klasificētu ar vienu vai vairākiem 2. tabulā minētajiem bīstamības apzīmējumiem.

Attiecībā uz Regulas (EK) Nr. 1907/2006 IV un V pielikumā uzskaitītajām vielām, uz kurām neattiecas minētās regulas 2. panta 7. punkta a) un b) apakšpunktā paredzētais reģistrēšanas pienākums, atbilstību var apliecināt ar pieteikuma iesniedzēja deklarāciju.

Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) vai DDL, kas apstiprina, ka izmantotās vielas atbilst atbrīvojuma nosacījumiem.

c) Vielas, kas rada ļoti lielas bažas (SVHC)

Galaprodukts nedrīkst saturēt izmantotās vielas, kuras ir identificētas atbilstoši Regulas (EK) Nr. 1907/2006 59. panta 1. punktā aprakstītajai procedūrai, ar kuru veido tādu vielu sarakstu, kas rada ļoti lielas bažas.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) vai DDL, kas apstiprina, ka produkts nesatur minētajā sarakstā iekļautās vielas.

Pieteikuma iesniegšanas dienā pievieno norādi uz jaunāko sarakstu, kurā uzskaitītas vielas, kas rada ļoti lielas bažas.

d) Smaržvielas

Visām izmantotajām vielām, kas pievienotas produktam kā smaržvielas, jābūt ražotām un ar tām jārīkojas atbilstīgi Starptautiskās Smaržvielu asociācijas (IFRA) prakses kodeksam (6). Ražotājam jāievēro IFRA standartu ieteikumi attiecībā uz vielu aizliegumu, lietošanas ierobežojumiem un norādītajiem tīrības kritērijiem.

Novērtēšana un verifikācija. Piegādātājs vai attiecīgā gadījumā smaržvielas ražotājs iesniedz parakstītu atbilstības deklarāciju.

e) Konservanti

i) Konservantus produktā drīkst iekļaut tikai šā produkta saglabāšanai un tikai šim nolūkam piemērotās devās. Šī prasība neattiecas uz virsmaktīvām vielām, kurām var būt arī biocīdas īpašības.

ii) Produkts drīkst saturēt konservantus, ja tie nav bioakumulatīvi. Konservantu neuzskata par bioakumulatīvu, ja BCF ir < 100 vai log Kow < 3,0. Ja ir pieejama gan BCF, gan log Kow vērtība, izmanto lielāko izmērīto BCF vērtību.

iii) Aizliegts uz iepakojuma vai kā citādi norādīt vai likt saprast, ka produktam ir pretmikrobu vai dezinficējoša iedarbība.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) un DDL par pievienotajiem konservantiem, kā arī informāciju par to BCF vai log Kow vērtību. Pieteikuma iesniedzējs iesniedz iepakojuma maketu.

f) Krāsvielas

Produkta sastāvā esošās krāsvielas nedrīkst būt bioakumulatīvas.

Krāsvielu neuzskata par bioakumulatīvu, ja BCF ir < 100 vai log Kow < 3,0. Ja ir pieejama gan BCF, gan log Kow vērtība, izmanto lielāko izmērīto BCF vērtību. Pārtikas krāsvielu gadījumā dokumentācija par bioakumulatīvo potenciālu nav jāiesniedz.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) un pievienoto krāsvielu DDL, kā arī informāciju par to BCF vai log Kow vērtību vai dokumentāciju, kas apliecina, ka krāsvielu ir atļauts izmantot pārtikā.

g) Fermenti

Atļauts izmantot tikai kapsulētus fermentus (cietā veidā) un fermentus šķidrumu veidā.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju (vajadzības gadījumā kopā ar piegādātāju deklarācijām) un DDL par pievienotajiem fermentiem.

h) Mikroorganismi

i) Identifikācija. Visiem ar nolūku pievienotiem mikroorganismiem ir Amerikas tipveida kultūru kolekcijas (ATCC) numurs, tie pieder pie Starptautiskās Depozitārija iestādes (IDA) kolekcijas vai to DNS ir identificēta saskaņā ar tā saucamo celma identifikācijas protokolu (ar 16S ribosomālo DNS sekvencēšanu vai ar līdzvērtīgu metodi).

ii) Drošums. Visi ar nolūku pievienotie mikroorganismi pieder pie abām turpmāk nosauktajām grupām: — I riska grupa saskaņā ar Eiropas Parlamenta un Padomes Direktīvu 2000/54/EK (7) par bioloģisku aģentu iedarbību darba vietā, — kvalificēta pieņēmuma par nekaitīgumu (QPS) saraksts, ko izdevusi Eiropas Pārtikas nekaitīguma iestāde (EFSA).

iii) Kontaminantu neesība. Galaprodukta skrīningā, ko veic ar norādītajām vai līdzvērtīgām testēšanas metodēm, neviens no celmiem nesatur šādus patogēnos mikroorganismus: — E. coli, testēšanas metode ISO 16649-3:2005, — Streptococcus (Enterococcus), testēšanas metode ISO 21528-1:2004, — Staphylococcus aureus, testēšanas metode ISO 6888-1, — Bacillus cereus, testēšanas metode ISO 7932:2004 vai ISO 21871, — Salmonella, testēšanas metode ISO6579:2002 vai ISO 19250.

iv) Neviens ar nolūku pievienotais mikroorganisms nav ģenētiski modificēts mikroorganisms (ĢMM).

v) Uzņēmība pret antibiotikām. Izņemot dabīgo rezistenci, visi ar nolūku pievienotie mikroorganismi, nosakot ar EUCAST disku difūzijas metodi vai ar līdzvērtīgu metodi, ir uzņēmīgi pret katru no piecām galvenajām antibiotiku klasēm (aminoglikozīdi, makrolīdi, beta-laktāmi, tetraciklīni un fluorhinoloni).

vi) Mikroorganismu skaits. Lietošanai gatavā formā esošam produktam pēc standartmetodes noteikts dzīvotspējīgo mikroorganismu skaits ir vismaz 1x105 koloniju veidojošu vienību (CFU) uz mililitru saskaņā ar ISO 4833-1:2014.

vii) Glabāšanas laiks. Produkta minimālais glabāšanas laiks nav mazāks par 24 mēnešiem, un mikroorganismu skaits ik pēc 12 mēnešiem nav samazinājies vairāk kā par 10 % saskaņā ar ISO 4833–1:2014.

viii) Piemērotība lietošanai. Produkts atbilst visām 6. kritērija (Piemērotība lietošanai) prasībām, un visas ražotāja pretenzijas par produktā iekļauto mikroorganismu iedarbību dokumentē, izmantojot trešo personu veiktu testēšanu.

ix) Pretenzijas. Aizliegts uz iepakojuma vai kā citādi norādīt vai likt saprast, ka līdzeklim ir pretmikrobu vai dezinficējoša iedarbība.

x) Lietotājiem sniedzamā informācija. Produkta marķējumā ietilpst šāda informācija: — ka produkts satur mikroorganismus, — ka produktu nedrīkst lietot sprūda smidzinātājos, — ka ar produktu nevajadzētu apstrādāt virsmas, kas nonāk saskarē ar pārtiku, — norāde par produkta glabāšanas laiku.

Novērtēšana un verifikācija. Pieteikuma iesniedzējs nodrošina:

i) visu produktā ietverto mikroorganismu (celma) nosaukumu un identifikāciju ar ATCC vai IDA numuru vai dokumentāciju par DNS identifikāciju;

ii) dokumentus, kas apliecina, ka visi mikroorganismi ir I riska grupā un QPS sarakstā;

iii) testēšanas dokumentāciju, kas apliecina, ka produktā nav patogēno mikroorganismu;

iv) dokumentus, kas apliecina, ka neviens no mikroorganismiem nav ĢMM;

v) testēšanas dokumentāciju, kas apliecina, ka, izņemot dabīgo rezistenci, visi mikroorganismi ir uzņēmīgi pret katru no norādītajām piecām galvenajām antibiotiku klasēm;

vi) testēšanas dokumentāciju par CFU uz mililitru lietošanai gatavā formā esoša produkta (neatšķaidītiem produktiem izmanto atšķaidījuma pakāpi, kas atbilst parastiem tīrīšanas apstākļiem);

vii) testēšanas dokumentāciju par CFU uz mililitru lietošanai gatavā formā esoša produkta par katriem 12 mēnešiem līdz produkta glabāšanas laika beigām;

viii) trešās puses laboratorijas veiktas testēšanas rezultātus, kas apliecina, ka pretenzijas par mikroorganismu iedarbību ir pamatotas, un produkta iepakojuma maketu vai etiķeti/marķējumu, uz kura redzams, kādas pretenzijas par mikroorganismu iedarbību ir izvirzītas;

ix) un x) iepakojuma maketu vai produkta etiķeti/marķējumu.

5. kritērijs. Iepakojums

a) Produkti, kurus tirgo izsmidzināšanas pudelēs

Nedrīkst lietot izsmidzinātājus, kuros ir propelenti. Izsmidzināšanas pudeles ir atkārtoti uzpildāmas un vairākkārt lietojamas.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju kopā ar attiecīgu dokumentāciju, kas apraksta vai parāda, kā uzpildāmas iepakojumā ietilpstošās izsmidzināšanas pudeles.

b) Iepakojuma atpakaļnodošanas sistēmas

Ja produktu piegādā iepakojumā, kas ir daļa no atpakaļnodošanas sistēmas, tad 5. kritērija c) un d) punkta prasības produktam nepiemēro.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju un attiecīgu dokumentāciju, kurā aprakstīts vai pierādīts, ka iepakojumam ir izveidota atpakaļnodošanas sistēma.

c) Masas/lietderības attiecība (WUR)

Produkta masas un lietderības attiecību (WUR) aprēķina tikai primārajam iepakojumam, un attiecībā uz standartdevu tā nepārsniedz turpmāk minētās vērtības.

Produkta veids WUR (gramos uz litru tīrīšanas šķīduma) Neatšķaidīti produkti 15 RTU produkti 150 RTU produkti, kurus tirgo izsmidzināšanas pudelēs ar dozatoru 200

Primārais iepakojums, kurš izgatavots no vairāk nekā 80 % pārstrādātu materiālu, no šīs prasības ir atbrīvots.

Novērtēšana un verifikācija. Pieteikuma iesniedzējs iesniedz produkta WUR vērtības aprēķinu. Ja produktu pārdod dažādos iepakojumos (t. i., ar dažādiem tilpumiem), aprēķinu iesniedz par katru iepakojuma izmēru, par kuru tiek piešķirts ES ekomarķējums.

WUR aprēķina šādi:

kur:

Wi – primārā iepakojuma (i) masa (g); Ui – tās primārā iepakojuma (i) daļas masa (g), kas nav pārstrādāts pēcpatēriņa iepakojums. Ui = Wi, izņemot, ja pieteikuma iesniedzējs spēj pierādīt pretējo; Di – standartdevu skaits primārajā iepakojumā (i). RTU produktiem Di = produkta tilpums (litros); Ri – atkārtotas uzpildes koeficients. Ri = 1 (iepakojumu tam pašam mērķim neizmanto atkārtoti) vai Ri = 2 (ja pieteikuma iesniedzējs var dokumentāri pierādīt, ka iepakojuma sastāvdaļu var atkārtoti izmantot tam pašam mērķim, un ja pieteikuma iesniedzējs tirgo atkārtotai uzpildei paredzētus produktus).

Pieteikuma iesniedzējs iesniedz parakstītu atbilstības deklarāciju, ar kuru ir apstiprināts pārstrādātā pēcpatēriņa materiāla saturs, un attiecīgo dokumentāciju. Iepakojumu uzskata par pārstrādātu pēcpatēriņa iepakojumu, ja iepakojumam izmantotās izejvielas no iepakojuma ražotājiem ir savāktas izplatīšanas posmā vai patērēšanas posmā.

d) Otrreizējai pārstrādei piemērots dizains

Plastmasas iepakojums ir izstrādāts tā, lai atvieglotu efektīvu pārstrādi, izvairoties lietot iespējamos piesārņotājus vai nesavietojamus materiālus, par kuriem zināms, ka tie kavē atdalīšanu vai atkārtotu pārstrādi vai samazina pārstrādātā materiāla kvalitāti. Etiķete vai apvalks, aizvars un (vajadzības gadījumā) aizturpārklājumi vai nu atsevišķi, vai kopā neietver 4. tabulā minētos materiālus un sastāvdaļas. Šī prasība neattiecas uz sūkņa mehānismiem (tostarp uz izsmidzināšanas līdzekļiem).

4. tabula

Materiāli un sastāvdaļas, kas nedrīkst būt iepakojuma elementi

Iepakojuma elements Aizliegtie materiāli un sastāvdaļas (*4) Etiķete vai apvalks — PS etiķete vai apvalks, izmantots ar PET, PP vai HDPE pudeli — PVC etiķete vai apvalks, izmantots ar PET, PP vai HDPE pudeli — PETG etiķete vai apvalks, izmantots ar PET pudeli — jebkāds cits plastmasas materiāls apvalkiem vai etiķetēm ar blīvumu > 1g/cm3, izmantots ar PET pudeli — jebkāds cits plastmasas materiāls apvalkiem vai etiķetēm ar blīvumu < 1g/cm3, izmantots ar PP vai HDPE pudeli — etiķetes vai apvalki, kas ir metalizēti vai ir piemetināti pie iepakojuma (iekausētas etiķetes) Aizvars — PS aizvars, izmantots ar PET, PP vai HDPE pudeli — PVC aizvars, izmantots ar PET, PP vai HDPE pudeli — PETG aizvari vai aizvara materiāls, kura blīvums > 1 g/cm3, izmantots ar PET pudeli — no metāla, stikla vai EVA izgatavoti aizvari, kurus nevar viegli atdalīt no pudeles — silikona aizvari. Silikona aizvariem ar blīvumu < 1 g/cm3, izmantotiem ar PET pudeli, un silikona aizvariem ar blīvumu > 1g/cm3, izmantotiem ar PEHD vai PP pudeli, šo aizliegumu nepiemēro — metāla folijas vai vāciņi, kas pēc produkta atvēršanas paliek piestiprināti pie pudeles vai aizvara Aizturpārklājumi Poliamīds, funkcionāli poliolefīni, metalizēti un gaismu aizturoši aizturpārklājumi

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju, norādot iepakojuma materiāla (tostarp trauka, etiķetes vai apvalka, uzlīmju, aizvaru un aizturpārklājuma) sastāvu, un pievieno primārā iepakojuma fotoattēlus vai tehniskos rasējumus.

6. kritērijs. Piemērotība lietošanai

Produkta tīrīšanas efektivitāte ir apmierinoša ražotāja ieteiktajā zemākajā temperatūrā un dozējumā pie attiecīgās ūdens cietības atbilstoši “Cietā seguma tīrīšanas līdzekļu efektivitātes testēšanas pamatdokumentam”, kurš pieejams ES ekomarķējuma tīmekļa vietnē (8).

Novērtēšana un verifikācija. Pieteikuma iesniedzējs iesniedz dokumentāciju, kas apliecina, ka produkts ir testēts pamatdokumentā paredzētajos apstākļos un rezultāti liecina, ka produkts atbilst vismaz minimālajām prasībām par tīrīšanas efektivitāti. Pieteikuma iesniedzējs attiecīgajā gadījumā iesniedz arī dokumentāciju, kas pierāda atbilstību laboratoriskajām prasībām, kuras vajadzības gadījumā iekļautas attiecīgajos saskaņotajos standartos par testēšanas un kalibrācijas laboratorijām.

Var izmantot līdzvērtīgu efektivitātes testu, ja tā līdzvērtību ir novērtējusi un apstiprinājusi kompetentā iestāde.

7. kritērijs. Informācija patērētājiem

Produktam pievieno instrukcijas, kā to pareizi lietot, lai panāktu pēc iespējas lielāku produkta efektivitāti un līdz minimumam samazinātu atkritumu rašanos un samazinātu ūdens piesārņošanu un resursu izmantošanu. Minētajām instrukcijām jābūt salasāmām vai jāietver grafisks attēlojums vai ikonas, kā arī tajās jābūt turpmāk minētajai informācijai.

a) Dozēšanas instrukcijas Pieteikuma iesniedzējs veic atbilstošus pasākumus, kas vajadzīgi, lai palīdzētu patērētājiem ievērot ieteiktās devas, proti, sniedz dozēšanas instrukcijas un nodrošina ērtu dozēšanas sistēmu (piemēram, vāciņus). Uz visu RTU produktu iepakojuma norāda šādu tekstu: “Produkts nav paredzēts liela mēroga tīrīšanai.” Dozēšanas instrukcijās norāda ieteicamo devu vismaz divām netīrības pakāpēm un attiecīgā gadījumā ūdens cietības ietekmi uz dozēšanu. Attiecīgā gadījumā norāda parasto ūdens cietību apgabalā, kur produktu paredzēts tirgot, un informāciju par to, kur var iegūt ziņas par ūdens cietību.

b) Informācija par iepakojuma iznīcināšanu Uz primārā iepakojuma jābūt informācijai par iepakojuma atkārtotu izmantošanu, pārstrādi un pareizu iznīcināšanu.

c) Vides informācija Uz primārā iepakojuma jābūt tekstam par to, ka ir svarīgi izmantot pareizās devas, un informācijai par zemāko ieteikto temperatūru, lai tādā veidā līdz minimumam samazinātu enerģijas un ūdens patēriņu un samazinātu ūdens piesārņošanu.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju un produkta etiķetes/marķējuma paraugu.

8. kritērijs. Informācija ES ekomarķējumā

Logotipam jābūt redzamam un skaidri salasāmam. Uz produkta norāda ES ekomarķējuma reģistrācijas/licences numuru, kam jābūt salasāmam un skaidri redzamam.

Pieteikuma iesniedzējs uz etiķetes vai marķējumā var izvietot teksta logu, kurā ir šāds teksts:

— mazāka ietekme uz ūdens vidi,

— mazāk bīstamo vielu,

— tīrīšanas efektivitāte ir pārbaudīta.

Novērtēšana un verifikācija. Pieteikuma iesniedzējs iesniedz parakstītu atbilstības deklarāciju un produkta etiķetes/marķējuma paraugu vai iepakojuma maketu, uz kura izvietots ES ekomarķējums.

(1) Eiropas Parlamenta un Padomes 2008. gada 9. jūlija Regula (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 (OV L 218, 13.8.2008., 30. lpp.).

(2) Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

(*1)

“Neierobežots”– neatkarīgi no koncentrācijas piemēro ar nolūku pievienotām vielām, blakusproduktiem un izejvielu piemaisījumiem (analītiskā noteikšanas robeža).

(3) Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

(4) Vielu neuzskata par bioakumulatīvu, ja BCF < 100 vai log Kow < 3,0. Ja ir pieejama gan BCF, gan log Kow vērtība, izmanto lielāko izmērīto BCF vērtību.

(5) Eiropas Parlamenta un Padomes 2009. gada 30. novembra Regula (EK) Nr. 1223/2009 par kosmētikas līdzekļiem (OV L 342, 22.12.2009., 59. lpp.).

(*2) Arī stabilizatori un citas palīgvielas preparātos.

(*3) Koncentrācijās, kas izejvielā mazākas nekā 0,2 %, kamēr vien kopējā koncentrācija galaproduktā ir mazāka nekā 0,10 %.

(6) Pieejams IFRA tīmekļa vietnē http://www.ifraorg.org.

(7) Eiropas Parlamenta un Padomes 2000. gada 18. septembra Direktīva 2000/54/EK par darba ņēmēju aizsardzību pret risku, kas saistīts ar bioloģisku aģentu iedarbību darba vietā (septītā atsevišķā direktīva saskaņā ar Direktīvas 89/391/EEK 16. panta 1. punktu) (OV L 262, 17.10.2000., 21. lpp.).

(*4) EVA – etilēnvinilacetāts, HDPE – augsta blīvuma polietilēns, PET – polietilēntereftalāts, PETG – polietilēntereftalāta glikols (modificēts), PP – polipropilēns, PS – polistirols, PVC – polivinilhlorīds

(8) Pieejams http://ec.europa.eu/environment/ecolabel/documents/performance_test_cleaners.pdf.